b'\n_START_ARTICLE_\nGertrude Lawrence\n_START_SECTION_\nBakgrunn\n_START_PARAGRAPH_\nFamiliebakgrunnen var engelsk og dansk, og hun vokste opp i Newington-omr\xc3\xa5det i London Borough of Southwark. Faren var en basso profondo som opptr\xc3\xa5dte under navnet Arthur Lawrence. Han drakk tett, noe som f\xc3\xb8rte til at moren Alice forlot ham kort etter Gertrudes f\xc3\xb8dsel._NEWLINE_I 1908 tok Alice et oppdrag i koret til en julepantomime ved Brixton Theatre. Der ble hennes talent satt pris p\xc3\xa5, og Alice h\xc3\xb8rte om Italia Conti, som underviste i dans, tale og skuspill. Hun tok kontakt, og ble som barn tatt opp uten p\xc3\xa5 m\xc3\xa5tte betale for undervisningen.\n_START_SECTION_\nBarnekarriere\n_START_PARAGRAPH_\nGertrude arbeidet for Italia Contis oppsetning av Where the Rainbow Ends. Senere opptr\xc3\xa5dte hun i Max Reinhardts The Miracle i London og Fifinella, ledet av Basil Dean, for Liverpool Repertory Theatre. Omkring denne tid valgte hun \xc3\xa5 bruke sin fars etternavn. Dean satte henne opp i siitt neste stykke, Gerhart Hauptmanns Hannele, og da m\xc3\xb8tte hun for f\xc3\xb8rste gang No\xc3\xabl Coward. Det ble begynnelsen p\xc3\xa5 et langt og til tiden stormfullt vennskap.\n_START_SECTION_\nVoksenkarriere\n_START_PARAGRAPH_\nHun var en popul\xc3\xa6r revy- og musicalartist b\xc3\xa5de i hjemlandet og p\xc3\xa5 Broadway. Hun opptr\xc3\xa5dte flere ganger sammen med barndomsvennen No\xc3\xabl Coward, som for eksempel i London Calling (1923) og Private Lives (1930)._NEWLINE_Hun var i filmen bare sporadisk. Blant hennes filmer kan nevnes The Battle of Paris (1929), Stage Door Canteen (1943) og The Glass Menagerie (1950)._NEWLINE_Hennes siste store rolle var mot Yul Brynner i uroppsetningen av The King and I p\xc3\xa5 Broadway, som hadde premiere den 29. mars 1951. Hun ble rammet av levberkreft og d\xc3\xb8de \xc3\xa5ret etter (1952). Hun ble samme \xc3\xa5r bel\xc3\xb8nnet med Tony-prisen for beste kvinnelige hovedrolle i en musikal for sin rolle som guvernanten Anna Leonowens i The King and I._NEWLINE_En film om hennes liv fra 1968, Star! hadde Julie Andrews i rollen som henne.'